Құқықтық мониторинг жүргізу туралы есеп
I. Кіріспе
Заңнама саласының (кіші саласының) атауы:
Күзет қызметі.
Заңнама саласын (кіші саласын) реттейтін нормативтік құқықтық актілердің тізбесі:
- «Күзет қызметі туралы» Қазақстан Республикасы Заңы ;
- «Күзет қызметін, жеке күзет ұйымында басшы және күзетші лауазымдарын атқаратын жұмыскерлерді даярлау және олардың біліктілігін арттыру жөніндегі мамандандырылған оқу орталықтарының қызметін және күзет дабылы құралдарын монтаждау, баптау және оларға техникалық қызмет көрсету жөніндегі қызметті мемлекеттік бақылау бойынша тәуекел дәрежесін бағалау өлшемшарттарын, тексеру парақтарын бекіту туралы» Қазақстан Республикасы ІІМ-нің 2018 жылғы 30 қазандағы № 757 және Қазақстан Республикасы ҰЭМ-нің 2018 жылғы 30 қазандағы № 32 бірлескен бұйрығы;
- «Жеке күзет ұйымында басшы және күзетші лауазымдарын атқаратын жұмыскерлерді даярлау және олардың біліктілігін арттыру жөніндегі үлгілік оқу бағдарламалары мен үлгілік оқу жоспарларын бекіту туралы» Қазақстан Республикасы ІІМ-нің 2015 жылғы 23 ақпандағы № 143 бұйрығы;
- «Күзет қызметі саласында мемлекеттік қызметтер көрсету қағидаларын бекіту туралы» Қазақстан Республикасы ІІМ-нің 2020 жылғы 28 наурыздағы № 261 бұйрығы;
- «Ұлттық компанияларға күзет ұйымдарын құру құқығын беру қағидаларын бекіту туралы» Қазақстан Республикасы ІІМ-нің  2024 жылғы 29 қазандағы № 863 бұйрығы;
- «Жеке күзет ұйымы күзетшісінің құжатының нысаны мен үлгісін бекіту туралы» Қазақстан Республикасы ІІМ-нің 2015 жылғы 23 ақпандағы № 140 бұйрығы;
- «Жеке күзет ұйымдарының күзетші лауазымын атқаратын жұмыскерлерінің арнайы киім үлгілерін және оны киіп жүру қағидаларын бекіту туралы» Қазақстан Республикасы ІІМ-нің 2015 жылғы 23 ақпандағы № 142 бұйрығы;
- «Күзет қызметін жүзеге асыру үшін біліктілік талаптарын және оларға сәйкестікті растайтын құжаттар тізбесін бекіту туралы» Қазақстан Республикасы ІІМ-нің 2014 жылғы 30 желтоқсандағы № 959 бұйрығы;
- «Жеке күзет ұйымдарының жұмыскерлері пайдаланатын арнайы құралдардың тізбесін бекіту туралы» Қазақстан Республикасы ІІМ-нің 2022 жылғы 14 ақпандағы № 64 бұйрығы;
- «Жеке күзет ұйымы жұмыскерлері санының нормативін бекіту туралы» Қазақстан Республикасы ІІМ-нің 2024 жылғы 23 қыркүйектегі № 711 бұйрығы;
- «Күзет қызметімен, күзет дабылы құралдарын монтаждау, баптау және оларға техникалық қызмет көрсету жөніндегі қызметпен айналысатын субъектілердің, сондай-ақ жеке күзет ұйымында басшы және күзетші лауазымдарын атқаратын жұмыскерлерді даярлау және олардың біліктілігін арттыру жөніндегі мамандандырылған оқу орталықтарының есептілікті ұсыну нысаны мен мерзімділігін бекіту туралы» Қазақстан Республикасы ІІМ-нің  2026 жылғы 4 мамырдағы № 329 бұйрығы.
Нысаналы топтар:
Күзет қызметі саласындағы қоғамдық қатынастарды реттейтін заңнамадағы нысаналы топтар жеке және заңды тұлғалар, мемлекеттік органдар, сондай-ақ қызметі күзет қызметтерін көрсетуге, жеке күзет ұйымдарының жұмыскерлерін даярлауға және олардың біліктілігін арттыруға, осы салада мемлекеттік бақылауды жүзеге асыруға көрсетуге тікелей байланысты өзге де субъектілер болып табылады.
Нысаналы топтарға күзет дабылы құралдарын монтаждауды, баптауды және оларға техникалық қызмет көрсетуді жүзеге асыратын субъектілер, сондай-ақ күзет ұйымдарын құру бөлігінде ұлттық компаниялар да жатады.
Осы саладағы мемлекеттік реттеу мен бақылауды Ішкі істер министрлігі және оның аумақтық бөлімшелері белгіленген құзырет шегінде жүзеге асырады.
Саланың (кіші саланың) сипаттамасы, мемлекеттік басқару жүйесіндегі оның мақсаттары мен міндеттері, реттеу объектісі мен субъектісі:
Күзет қызметі заңды тұлғалардың жеке тұлғалардың өмірі мен денсаулығын, сондай-ақ жеке және заңды тұлғалардың мүлкін құқыққа қайшы қол сұғушылықтардан қорғау жөніндегі қызметтерді көрсету бойынша мемлекет реттейтін қызметі болып табылады.
Осы саланы реттеудің құқықтық негізін Қазақстан Республикасының Конституциясы, «Күзет қызметі туралы» Қазақстан Республикасының Заңы, Қазақстан Республикасы ратификациялаған халықаралық шарттар, сондай-ақ Қазақстан Республикасының өзге де нормативтік құқықтық актілері құрайды.
Мемлекеттік реттеудің негізгі мақсаты күзет қызметінің құқықтық негіздерін белгілеу, күзет қызметін жүзеге асыратын субъектілердің құқықтық мәртебесі мен өкілеттіктерін айқындау, заңдылықты және азаматтар мен ұйымдардың құқықтары мен заңды мүдделерінің сақталуын қамтамасыз ету болып табылады.
Реттеу объектісі қызметті жүзеге асыру, лицензиялау, жұмыскерлерді даярлау, күзет қызметтерін көрсету және мемлекеттік бақылауды жүзеге асыру кезінде туындайтын қоғамдық қатынастар болып табылады.
Реттеу субъектілері жеке күзет ұйымдары, олардың басшылары мен жұмыскерлері, мамандандырылған оқу орталықтары, күзет қызметтеріне тапсырыс берушілер, сондай-ақ мемлекеттік органдар болып табылады.
Мемлекеттік реттеудің негізгі міндеттеріне мыналар жатады:
1. жеке тұлғалардың өмірі мен денсаулығын қылмыстық және өзге де құқыққа қайшы қол сұғушылықтардан қорғауды қамтамасыз ету;
2. жеке және заңды тұлғалардың мүлкін қорғауды қамтамасыз ету;
3. күзет қызметін жүзеге асыру тәртібін белгілеу;
4. күзет қызметін лицензиялауды қамтамасыз ету;
5. жеке күзет ұйымдарының басшылары мен жұмыскерлеріне қойылатын біліктілік талаптарын белгілеу;
6. күзет ұйымдарының жұмыскерлерін даярлау және олардың біліктілігін арттыру тәртібін реттеу;
7. мамандандырылған оқу орталықтарына қойылатын талаптарды белгілеу;
8. күзет қызметін мемлекеттік бақылауды жүзеге асыру тәртібін айқындау;
9. күзет қызметі субъектілерінің заңнама талаптарын сақтауын қамтамасыз ету;
10. қолданылатын арнайы құралдарға, арнайы киімге және күзетшілердің құжаттарына қойылатын талаптарды белгілеу;
11. жеке күзет ұйымдары жұмыскерлерінің санын реттеу;
12. күзет қызметі субъектілерінің мемлекеттік органдармен өзара іс-қимылын қамтамасыз ету.
Жүргізілген құқықтық мониторинг нәтижелері бойынша Қазақстан Республикасының күзет қызметі саласындағы заңнамасының кешенді сипатқа ие екені және жеке күзет ұйымы қызметінің лицензия алудан және біліктілік талаптарына сәйкес келуден бастап күзет қызметтерін тікелей көрсетуге және мемлекеттік бақылауды жүзеге асыруға дейінгі негізгі кезеңдерін толық реттейтін нормативтік құқықтық актілерді қамтитыны анықталды.
II. Заңнама саласын (кіші саласын) ретроспективалық талдау
	№
	Талданатын заңнама саласының (кіші саласының) уақыт кезеңі
	Заңнамалық актінің атауы
	Енгізілген тұжырымдамалық сипаттағы өзгерістердің және (немесе) толықтырулардың сипаттамасы (заңнамалық актінің құрылымдық элементтерін көрсете отырып)
	Түзету енгізудің негіздері және бастапқыда мәлімделген мақсаттар
	Нақты салдарлар
(енгізілген түзетулердің нәтижелері)

	1
	2000 жыл
	«Күзет қызметі туралы» Қазақстан Республикасының 2000 жылғы 19 қазандағы № 85 Заңы
	Заңда күзет қызметін жүзеге асырудың құқықтық негіздері, күзет қызметі субъектілерінің құқықтық мәртебесі, лицензиялау тәртібі, күзет ұйымдарының құқықтары мен міндеттері, сондай-ақ осы саладағы мемлекеттік органдардың өкілеттіктері айқындалған.

	Мемлекеттік емес субъектілердің қызметін заңнамалық реттеу, жеке және заңды тұлғалардың өмірін, денсаулығын және мүлкін қорғауды қамтамасыз ету, мемлекеттік органдармен өзара іс-қимыл тәртібін айқындау қажеттілігі
	Жеке күзет ұйымдарының жұмыс істеуінің базалық нормативтік құқықтық негізі қалыптастырылып, қызметті жүзеге асыруға және мемлекеттік бақылауға қойылатын талаптар белгіленді.

	2
	2021 жыл
	«Қазақстан Республикасының кейбір заңнамалық актілеріне күзет қызметі мәселелері бойынша өзгерістер мен толықтырулар енгізу туралы» Қазақстан Республикасының 2021 жылғы 2 қаңтардағы № 405-VI Заңы
	Жеке күзет ұйымының құқықтық мәртебесі, күзетші лауазымын атқаратын жұмыскерлерге қойылатын талаптар, мамандандырылған оқу орталықтарында басшылар мен күзетшілерді даярлау және олардың біліктілігін арттыру тәртібі нақтыланды. Күзетшілердің құқықтары мен міндеттері нақты айқындалды.
	Күзет ұйымдары жұмыскерлерінің кәсіби даярлығын арттыру, лицензиялау тетіктерін жетілдіру және күзет қызметі субъектілерінің құқықтары мен міндеттерін ажырату қажеттілігі.
	Басшылар мен күзетшілердің кәсіби даярлығына қойылатын талаптар заңнамалық тұрғыдан бекітіліп, заңды тұлғалардың күзет қызметін жүзеге асыру шарттары айқындалды және күзет жұмыскерлерінің өкілеттіктері нақтыланды.

	3
	2024 жыл
	«Қазақстан Республикасының кейбір заңнамалық актілеріне мемлекеттік бақылау және статистика, халықты қорғау жүйесін жетілдіру, деректерді басқару, заңды тұлғаларды тіркеу және артық заңнамалық регламенттеуді болғызбау мәселелері бойынша өзгерістер мен толықтырулар енгізу туралы» Қазақстан Республикасының 2024 жылғы 5 шілдедегі № 115-VIII Заңы
	Күзет қызметі саласындағы шектеулерге, оның ішінде азаматтар мен заңды тұлғалардың күзет ұйымдарын құруға және олардың қызметіне қатысуына қатысты өзгерістер енгізілді.
	Күзет қызметі субъектілерінің құрамын реттеуді жетілдіру, құқықтық белгісіздіктерді жою және күзет ұйымдары қызметінің ашықтығын арттыру қажеттілігі.
	Күзет ұйымдарын құруға және олардың қызметін жүзеге асыруға байланысты заңнамалық шектеулер, сондай-ақ күзет қызметі субъектілеріне қойылатын жекелеген талаптар нақтыланды.

	4
	2025 жыл
	«Қазақстан Республикасының кейбір заңнамалық актілеріне құқық қорғау қызметін, құқық қорғау, арнаулы мемлекеттік органдар, азаматтық қорғау органдары қызметкерлерін және әскери қызметшілерді тұрғын үймен қамтамасыз етуді және әлеуметтік қорғауды жетілдіру, сондай-ақ ішкі істер органдарының қызметі саласындағы артық заңнамалық регламенттеуді болғызбау мәселелері бойынша өзгерістер мен толықтырулар енгізу туралы» Қазақстан Республикасының 2025 жылғы 30 маусымдағы № 203-VIII Заңы
	«Күзет қызметі туралы» Заңның жекелеген ережелері, оның ішінде құқықтық реттеудің мақсаттары, міндеттері мен қағидаттары қайта қаралды. Күзет қызметі субъектілерінің мемлекеттік органдармен өзара іс-қимылын және күзет қызметтерін көрсету кезіндегі шарттық қатынастарды реттейтін нормалар нақтыланды.
	Заңнаманы өзектендіру, құқықтық қайшылықтарды жою, салалық нормаларды Қазақстан Республикасының қолданыстағы заңнама жүйесіне сәйкес келтіру және азаматтардың құқықтарын қорғауды қамтамасыз ету қажеттілігі
	Күзет қызметінің құқықтық негіздері жаңартылып, заңдылық, адамның құқықтары мен бостандықтарын сақтау, қоғам мен мемлекеттің мүдделерін қорғау қағидаттары бекітілді. Күзет қызметтерін көрсету шарттарын ресімдеуге қойылатын талаптар нақтыланды.

	5
	2026 жыл
	«Қазақстан Республикасының кейбір заңнамалық актілеріне күзет қызметі, тұрғын үй қатынастары және құқық қорғау қызметі мәселелері бойынша өзгерістер мен толықтырулар енгізу туралы» Қазақстан Республикасының 2026 жылғы 12 ақпандағы № 263-VIII Заңы
	Күзет қызметі мәселелері бойынша заңнамаға, оның ішінде ұлттық компаниялардың күзет ұйымдарын құруы кезінде жекелеген рұқсат беру рәсімдерін алып тастауға, сондай-ақ күзет қызметі субъектілерінің өкілеттіктері мен оларға қойылатын талаптарды түзетуге қатысты өзгерістер енгізілді.
	Артық әкімшілік кедергілерді қысқарту, рұқсат беру жүйесін жетілдіру, мемлекеттік реттеуді оңтайландыру және күзет қызметі субъектілерінің жұмыс істеу тиімділігін арттыру қажеттілігі
	Күзет ұйымдарын құру кезіндегі жекелеген әкімшілік кедергілер жойылып, салалық заңнама нормалары өзектендірілді және Қазақстан Республикасы ІІМ-нің заңға тәуелді нормативтік құқықтық актілерін одан әрі жетілдіру үшін негіздер қалыптастырылды.



V. Құқық қолдану практикасын талдау
	№
	Нормативтік құқықтық актінің атауы
	Нормативтік құқықтық актінің құрылымдық элементі
	Проблемалық мәселелердің сипаттамасы
	Ақпарат көздері
	Қабылданған немесе қабылданып жатқан шаралар

VI. Заңнама саласының (кіші саласының) тұрақтылық дәрежесін талдау
	№
	Нормативтік құқықтық актінің атауы
	Өзгерістер және (немесе) толықтырулар енгізілген нормативтік құқықтық актінің атауы
	Өзгерістер және (немесе) толықтырулар енгізілген нормативтік құқықтық актінің құрылымдық элементі
	Енгізілген өзгерістің және (немесе) толықтырудың негіздемесі

	Конституциялық заңдар, кодекстер, шоғырландырылған заңдар, заңдар

	1
	«Күзет қызметі туралы» Қазақстан Республикасының 2000 жылғы 19 қазандағы № 85 Заңы
	«Қазақстан Республикасының кейбір заңнамалық актілеріне күзет қызметі, тұрғын үй қатынастары және құқық қорғау қызметі мәселелері бойынша өзгерістер мен толықтырулар енгізу туралы» Қазақстан Республикасының 2026 жылғы 12 ақпандағы № 263-VIII Заңы
	3. «Күзет қызметі туралы» 2000 жылғы 19 қазандағы Қазақстан Республикасының Заңына:
1) 8-бапта:
тақырып мынадай редакцияда жазылсын:
«8-бап. Күзет қызметін, күзет дабылы құралдарын монтаждау, баптау және оларға техникалық қызмет көрсету жөніндегі қызметті жүзеге асыратын субъектілердің, сондай-ақ жеке күзет ұйымында басшы және күзетші лауазымдарын атқаратын жұмыскерлерді даярлау және олардың біліктілігін арттыру жөніндегі мамандандырылған оқу орталықтарының мемлекеттік органдармен өзара іс-қимылы»;
мынадай мазмұндағы 5-тармақпен толықтырылсын:
«5. Күзет қызметін, күзет дабылы құралдарын монтаждау, баптау және оларға техникалық қызмет көрсету жөніндегі қызметті жүзеге асыратын субъектілер, сондай-ақ жеке күзет ұйымында басшы және күзетші лауазымдарын атқаратын жұмыскерлерді даярлау және олардың біліктілігін арттыру жөніндегі мамандандырылған оқу орталықтары уәкілетті органның аумақтық құрылымдық бөлімшесіне өздері жүзеге асыратын қызмет туралы есептілікті ұсынуға міндетті.
Күзет қызметімен, күзет дабылы құралдарын монтаждау, баптау және оларға техникалық қызмет көрсету жөніндегі қызметпен айналысатын субъектілердің, сондай-ақ жеке күзет ұйымында басшы және күзетші лауазымдарын атқаратын жұмыскерлерді даярлау және олардың біліктілігін арттыру жөніндегі мамандандырылған оқу орталықтарының есептілікті ұсыну нысаны мен мерзімділігін уәкілетті орган бекітеді.»;
2) 10-баптың 7-тармағы мынадай редакцияда жазылсын:
«7. Жеке күзет ұйымының басшысы, жеке күзет ұйымының филиалы мен өкілдігінің басшысы, сондай-ақ күзет қызметін жүзеге асыруға тартылған күзет ұйымының өзге де басшы жұмыскерлері үшін олардың жеке күзет ұйымының күзетші лауазымын атқаратын жұмыскерлеріне қойылатын талаптарға сәйкес келуі міндетті талап болып табылады.»;
3) 15-бап мынадай мазмұндағы 5-тармақпен толықтырылсын:
«5. Жеке күзет ұйымдары өз қызметін тоқтата тұрған немесе қайта бастаған, сондай-ақ заңды тұлғаның тіркелген жерінен тыс жерде күзет қызметтерін көрсеткен жағдайларда күзет қызметтерін көрсеткен немесе тоқтатқан күннен бастап бес жұмыс күні ішінде уәкілетті органның аумақтық құрылымдық бөлімшесіне қағаз немесе электрондық нысанда тиісті хабарлама жіберуге міндетті.»;
4) 17-1-баптың 3-тармағы мынадай мазмұндағы бесінші бөлікпен толықтырылсын:
«Осы тармақтың төртінші бөлігі «Теміржол көлігі туралы» Қазақстан Республикасы Заңының 33-бабының 1-1-тармағына сәйкес үшінші тұлғаларға көрсетілетін күзет қызметтеріне қолданылмайды.»;
5) 18-баптың 4-тармағындағы «және арнайы құралдардың» деген сөздер алып тасталсын.

	Күзет қызметін құқықтық реттеуді жетілдіру, артық әкімшілік кедергілерді жою, күзет қызметі субъектілеріне қойылатын талаптарды өзектендіру және заңнаманы өзгерген қоғамдық қатынастарға сәйкес келтіру.

	2
	«Рұқсаттар және хабарламалар туралы» Қазақстан Республикасының 2014 жылғы 16 мамырдағы № 202-V Заңы
	«Қазақстан Республикасының кейбір заңнамалық актілеріне күзет қызметі, тұрғын үй қатынастары және құқық қорғау қызметі мәселелері бойынша өзгерістер мен толықтырулар енгізу туралы» Қазақстан Республикасының 2026 жылғы 12 ақпандағы № 263-VIII Заңы
	Ұлттық компаниялардың күзет ұйымдарын құруын реттейтін ережелер. Рұқсат беру тәртібін жетілдіру және артық әкімшілік талаптарды жою.
	Ұлттық компаниялардың күзет ұйымдарын құруы кезінде артық рұқсат беру рәсімдері мен келісулерді алып тастау, әкімшілік жүктемені азайту, рұқсаттар туралы заңнаманы күзет қызметі туралы заңнамадағы өзгерістерге сәйкес келтіру

	Қазақстан Республикасы Президентінің нормативтік құқықтық жарлықтары

	Қазақстан Республикасы Үкіметінің нормативтік құқықтық қаулылары

	Ведомстволық нормативтік құқықтық актілер

	
	«Күзет қызметін жүзеге асыру үшін біліктілік талаптарын және оларға сәйкестікті растайтын құжаттар тізбесін бекіту туралы» Қазақстан Республикасы ІІМ-нің 2014 жылғы 30 желтоқсандағы № 959 бұйрығы
	«Күзет қызметін жүзеге асыру үшін біліктілік талаптарын және оларға сәйкестікті растайтын құжаттар тізбесін бекіту туралы» Қазақстан Республикасы Ішкі істер министрінің 2014 жылғы 30 желтоқсандағы № 959 бұйрығына өзгеріс енгізу туралы» Қазақстан Республикасы ІІМ-нің 2026 жылғы 18 мамырдағы № 353 бұйрығы
	«Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» 2026 жылғы 9 қаңтардағы және «Қазақстан Республикасының кейбір заңнамалық актілеріне күзет қызметі, тұрғын үй қатынастары және құқық қорғау қызметі мәселелері бойынша өзгерістер мен толықтырулар енгізу туралы» 2026 жылғы 12 ақпандағы заңдарға сәйкес өзгерістер енгізіледі.
Бүкіл мәтін бойынша «ақпараттық» деген сөзді тиісті септік нысандарында «цифрлық» деген сөзбен ауыстыру көзделеді.
«Күзет қызметі туралы» Заңның 10-бабының 7-тармағына түзету енгізілді. Оған сәйкес күзетшіге қойылатын біліктілік талаптары жеке күзет ұйымының басшысынан басқа, енді жеке күзет ұйымының филиалы мен өкілдігінің басшысына, сондай-ақ күзет қызметін жүзеге асыруға тартылған күзет ұйымының өзге де басшы жұмыскерлеріне де қолданылады.
Сонымен қатар, «Рұқсаттар және хабарламалар туралы» Заңға түзету енгізіліп, оған сәйкес екінші санаттағы «Ұлттық компанияның күзет ұйымын құруына уәкілетті органның келісім беруі» рұқсаты алып тасталды.
Бұдан басқа, Азаматтық кодекстің (Жалпы бөлім) 43-бабына сәйкес заңды тұлғалар заңдарда белгіленген жағдайларды қоспағанда, филиалдар мен өкілдіктерден басқа өзге де оқшауланған құрылымдық бөлімшелер құруға құқылы.
Осыған байланысты 3-тарауға заңды тұлғаның өзге де оқшауланған құрылымдық бөлімшелеріне қатысты өзгеріс енгізіледі, өйткені практикада жеке күзет ұйымдарының заңды тұлға тіркелген жерден тыс жерде (республиканың басқа өңірінде) белгіленген біліктілік талаптарына сәйкес келмейтін (орталықтандырылған бақылау пульті, қызметтік қаруы және жедел ден қоюдың мобильді топтары жоқ) өзге оқшауланған құрылымдық бөлімше құрып, террористік тұрғыдан осал объектілерді күзетуді жүзеге асыру фактілері кездеседі.
Сондай-ақ кемінде екі көлік құралы мен жедел ден қоюдың мобильді топтарына қатысты нақтылаушы түзету енгізілді, өйткені практикада жеке күзет ұйымдары тарапынан жедел ден қоюдың мобильді топтарына арналған көлік құралдарының саны туралы сұрақтар туындайды.
Объектілерден келіп түсетін дабыл сигналдары бойынша шығуды қамтамасыз ететін кемінде екі жедел ден қоюдың мобильді тобын құру қажеттігін ескере отырып, көлік құралдарының саны да тиісінше кемінде екі бірлік болуға тиіс.
	Күзет қызметі субъектілеріне қойылатын біліктілік талаптарын өзектендіру, заңға тәуелді реттеуді заңнамадағы өзгерістерге сәйкес келтіру және лицензиаттарға қойылатын талаптарды нақтылау

	
	«Күзет қызметі саласында мемлекеттік қызметтер көрсету қағидаларын бекіту туралы» Қазақстан Республикасы ІІМ-нің 2020 жылғы 28 наурыздағы № 261 бұйрығы
	«Күзет қызметі саласында мемлекеттік қызметтер көрсету қағидаларын бекіту туралы» Қазақстан Республикасы Ішкі істер министрінің 2020 жылғы 28 наурыздағы № 261 бұйрығына және «Ұлттық компанияларға күзет ұйымдарын құру құқығын беру қағидаларын бекіту туралы» Қазақстан Республикасы Ішкі істер министрінің міндетін атқарушының 2024 жылғы 29 қазандағы № 863 бұйрығына өзгерістер енгізу туралы» ІІМ-нің 2026 жылғы 25 мамырдағы № 373 бұйрығы
	«Қазақстан Республикасының кейбір заңнамалық актілеріне сәулет, қала құрылысы және құрылыс мәселелері бойынша өзгерістер мен толықтырулар енгізу туралы» 2026 жылғы 9 қаңтардағы Заңның 1-бабының 25-тармағына сәйкес Заңның атауына өзгеріс енгізілді. Осыған байланысты Күзет қызметі саласында мемлекеттік қызметтер көрсету қағидаларының кіріспесіне және ережелеріне өзгерістер енгізілді.
	Мемлекеттік қызметтер көрсету қағидаларын мемлекеттік көрсетілетін қызметтер туралы заңнамаға сәйкес келтіру, күзет қызметі саласындағы лицензиялау және рұқсат беру құжаттарын ұсыну рәсімдерін жетілдіру

	
	«Ұлттық компанияларға күзет ұйымдарын құру құқығын беру қағидаларын бекіту туралы» Қазақстан Республикасы Ішкі істер министрінің міндетін атқарушының 2024 жылғы 29 қазандағы № 863 бұйрығы
	«Күзет қызметі саласында мемлекеттік қызметтер көрсету қағидаларын бекіту туралы» Қазақстан Республикасы Ішкі істер министрінің 2020 жылғы 28 наурыздағы № 261 бұйрығына және «Ұлттық компанияларға күзет ұйымдарын құру құқығын беру қағидаларын бекіту туралы» Қазақстан Республикасы Ішкі істер министрінің міндетін атқарушының 2024 жылғы 29 қазандағы № 863 бұйрығына өзгерістер енгізу туралы» ІІМ-нің 2026 жылғы 25 мамырдағы № 373 бұйрығы
	«Қазақстан Республикасының кейбір заңнамалық актілеріне күзет қызметі, тұрғын үй қатынастары және құқық қорғау қызметі мәселелері бойынша өзгерістер мен толықтырулар енгізу туралы» 2026 жылғы 12 ақпандағы Заңға сәйкес «Рұқсаттар және хабарламалар туралы» Заңға түзету енгізіліп, оған сәйкес екінші санаттағы «Ұлттық компанияның күзет ұйымын құруына уәкілетті органның келісім беруі» рұқсаты алып тасталды.

	Ұлттық компаниялардың күзет ұйымдарын құру тәртібін Қазақстан Республикасының 2026 жылғы 12 ақпандағы № 263-VIII Заңына сәйкес келтіру, заңнамалық негізі жойылған рәсімдерді алып тастау және рұқсат беру талаптарының қайталануын жою.

	
	«Күзет қызметімен, күзет дабылы құралдарын монтаждау, баптау және оларға техникалық қызмет көрсету жөніндегі қызметпен айналысатын субъектілердің, сондай-ақ жеке күзет ұйымында басшы және күзетші лауазымдарын атқаратын жұмыскерлерді даярлау және олардың біліктілігін арттыру жөніндегі мамандандырылған оқу орталықтарының есептілікті ұсыну нысаны мен мерзімділігін бекіту туралы» ІІМ-нің 2026 жылғы 4 мамырдағы № 329 бұйрығы
	ІІМ-нің 2026 жылғы 4 мамырдағы № 329 бұйрығы
	Күзет қызметі субъектілерінің, мамандандырылған оқу орталықтарының және күзет дабылы құралдарына қызмет көрсетуді жүзеге асыратын субъектілердің есептілік нысаны және оны ұсыну мерзімділігі.
	Күзет қызметі субъектілерін есепке алу тиімділігін арттыру, мемлекеттік бақылауды жетілдіру және саланың жай-күйі туралы өзекті мәліметтер алу үшін есептіліктің бірыңғай нысаны мен мерзімділігін белгілеу

	Саланың тұрақтылық дәрежесі:
SZ -1; SU – 0; SPP – 0; SV – 10
[bookmark: _GoBack]Sобщ.= 11

VII. Заңдық талдау
	№
	Құқықтық мониторинг жүргізу барысында анықталған нормативтік құқықтық актінің түрі, қабылданған күні, нөмірі және атауы
	Нормативтік құқықтық актінің құрылымдық элементі (бөлігі, абзацы, тармақшасы, тармағы, бабы)
	Анықталған кемшіліктің сипаттамасы
	Анықталған кемшіліктерді жою бойынша қабылданып жатқан немесе қабылданған шаралар (оның ішінде нормативтік құқықтық акт жобасының атауы, әзірлеу не келісу сатысы)

	1
	2
	3
	4
	5

	Қайшы келетін нормалар

	1
	
	
	
	

	Қазақстан Республикасының Конституциясына ықтимал сәйкес келмейтін нормалар

	2
	
	
	
	

	Ескірген нормалар

	3
	
	
	
	

	Сыбайлас жемқорлықты туындататын нормалар

	4
	
	
	
	

	Қайталанатын нормалар

	5
	
	
	
	

	Құқық нормаларындағы олқылықтар

	6
	
	
	
	

	Артық бланкеттік және сілтемелік нормалардың болуы

	7
	
	
	
	

	Өзге де (болған жағдайда)

	
	
	
	
	

	Барлығы: (анықталған құқықтық кемшіліктердің саны)

	
	
	
	
	


	
[bookmark: _Hlk194965106]VIII. Қорытындылар мен ұсыныстар
Қазақстан Республикасындағы күзет қызметі саласында туындайтын құқықтық қатынастарды реттейтін нормативтік құқықтық актілерге жүргізілген талдау қолданыстағы заңнаманың тұтастай алғанда қазіргі заманғы талаптарға сәйкес келетінін және осы институттың тұрақты жұмыс істеуін қамтамасыз ететінін көрсетті.
Осы саладағы заңнама рұқсат беру жүйесін жетілдіруге, күзет қызметі субъектілеріне қойылатын біліктілік талаптарын өзектендіруге және мемлекеттік бақылаудың тиімділігін арттыруға бағытталған дәйекті жаңартудан өтуде.
Енгізілген өзгерістер артық әкімшілік рәсімдерді қысқартуға, мемлекеттік қызметтер көрсету тәртібін жетілдіруге және заңға тәуелді нормативтік құқықтық актілерді заңнамаға сәйкес келтіруге ықпал етеді.
Осылайша, қолданыстағы заңнама тұтастай алғанда мемлекеттің стратегиялық мақсаттарына сәйкес келеді. Онда Қазақстан Республикасының Конституциясына қайшы келетін нормалар жоқ, ал оны жүйелі жаңғырту ескірген немесе қайталанатын ережелерді дәйекті түрде анықтауға және жоюға мүмкіндік береді.

IX. Құқық нормаларында анықталған кемшіліктерді жоюға бағытталған шаралар туралы ақпарат
	№
	Актінің атауы
	Әзірленген ұсыным
	Іске асыру мерзімі

	1
	
	
	

	2
	
	
	



